ΜΑΡΤΙΟΣ, 1443
10 ΧΡΟΝΙΑ ΠΡΙΝ ΑΠΟ ΤΗΝ ΠΟΛΙΟΡΚΙΑ
Θα το επαναλάβω.
Μπορεί κάποιος να πιάσει το κόκκινο μήλο
χωρίς να πατήσει το χαλί;
Σελίμ Πασά...
σεβαστέ στρατηγέ του Βορρά...
τι σχέδιο έχετε;
Όπως το περίμενα.
Κι εσείς...
μεγάλε βεζίρη...
Τσανταρλή Χαλίλ Πασά;
Ένα τόσο κοφτερό μυαλό,
θα μπορεί εύκολα να λύσει το αίνιγμα.
Δεν έχω χρόνο για παιδιαρίσματα, πρίγκιπά μου.
Ίσως μόνο ένα παιδί μπορεί να λύσει αυτό το αίνιγμα.
Είστε τυχεροί...
που δεν είμαι ακόμη σουλτάνος.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Η αρχή κάθε αυτοκρατορίας
έχει σφυρηλατηθεί με αίμα, ατσάλι, τύχη και κατακτήσεις.
Το 1453 ο Ρωμαίος αυτοκράτορας Κωνσταντίνος ΙΑ'
κι ο σουλτάνος Μωάμεθ Β'
δίνουν επική μάχη για την Κωνσταντινούπολη.
Είκοσι τρεις στρατοί έχουν προσπαθήσει να πάρουν τη θρυλική πόλη.
Απέτυχαν όλοι.
Μέσα από το μακελειό, ένας ηγέτης θα αναδειχθεί νικητής
και θα αλλάξει την πορεία της ιστορίας για τα επόμενα 300 χρόνια.
Για να ανέλθει μια αυτοκρατορία,
μια άλλη πρέπει να πέσει.
Η πολιορκία της Κωνσταντινούπολης από τον Μωάμεθ Β' διαρκεί τρεις εβδομάδες.
Τα κανόνια του Μωάμεθ
χτυπούν αδιάκοπα τα τείχη της Κωνσταντινούπολης.
Μετά από τη συντριπτική ήττα του ναυτικού του...
Ανεβείτε στα πλοία!
...από τον στόλο των Γενουατών
που μετέφερε άντρες και προμήθειες στην Κωνσταντινούπολη...
οι Γενουάτες καταφεύγουν στον Κεράτιο,
έναν στενό κόλπο που εκτείνεται κατά μήκος των θαλάσσιων τειχών της πόλης.
Η Κωνσταντινούπολη έχει ένα τεράστιο προστατευμένο λιμάνι...
ΔΡ ΕΜΡΑ ΣΑΦΑ ΓΚΙΟΥΡΚΑΝ
τον Κεράτιο κόλπο.
Έχει πολύ στενή είσοδο
και δύο πύργους σε κάθε πλευρά.
Μα, αν εχθρικός στόλος μπει στον Κεράτιο κόλπο,
υπάρχουν μονά τείχη, όχι καλά προστατευμένα,
επειδή δεν τα έχτισαν τόσο γερά όσο αυτά της δυτικής πλευράς,
από όπου θα γινόταν οποιαδήποτε πολιορκία.
Πολλά πλοία χριστιανών...
ΤΖΕΪΜΣ ΓΚΟΥΝΤΓΟΥΙΝ
αγκυροβολούν εκεί.
Είναι σαν μαλακό υπογάστριο.
Αν φτάσουν εκεί,
θα μπορούν να επιχειρήσουν προς αυτήν την πλευρά των τειχών.
Γι' αυτό ο Μωάμεθ Β' έφτασε τόσο μακριά,
ανοίγοντας κι άλλο μέτωπο
στο πιο τρωτό σημείο της πόλης.
Σίγουρα σκέφτεται...
ΛΑΡΣ ΜΠΡΑΟΥΝΣΓΟΥΟΡΘ
"Πρέπει να μπω στον Κεράτιο κόλπο".
Αλλά το λιμάνι προστατεύεται από μια ογκώδη μαντεμένια αλυσίδα.
Η αλυσίδα εκτείνεται 800 μέτρα, από την Κωνσταντινούπολη ως τον Γαλατά,
και ζυγίζει πάνω από 30 τόνους.
Προστάτευσε το λιμάνι για πάνω από επτά αιώνες.
Ενισχύθηκε προσφάτως από τον αυτοκράτορα Κωνσταντίνο
και είναι θεωρητικά απροσπέλαστη.
ΠΕΡΙΧΩΡΑ ΤΟΥ ΓΑΛΑΤΑ
Ο Μωάμεθ είναι δυνατό μυαλό και δεν σταματά να σκέφτεται.
Έτσι συλλαμβάνει αυτό το εξαιρετικό, εντελώς απρόσμενο, τρελό σχέδιο.
Δεν είναι ξεκάθαρο πώς το σκέφτηκε ο Μωάμεθ,
αλλά, προφανώς, υπό την πίεση του χρόνου,
και με ιδιοφυή στρατηγική και καλές δημόσιες σχέσεις,
έχει την ιδέα
ότι μπορούν να αλλάξουν την πορεία την επίθεσης,
σέρνοντας πλοία δια ξηράς από τον Βόσπορο,
τα οποία θα καθελκύσουν στον Κεράτιο κόλπο.
Πέφτει!
Τα 76 πλοία θα συρθούν
για δυόμισι χιλιόμετρα μέσα στο δάσος
πάνω από την αποικία των Γενουατών στον Γαλατά.
Ο πόλεμος κρίνεται από τη μηχανική.
Όχι από την ανδρεία ή τη γενναιότητα.
Έχει να κάνει με τις τεχνικές.
Ήταν μεγαλοφυές.
Πανέξυπνο.
Η επιτυχία του παράτολμου σχεδίου του Μωάμεθ βασίζεται στη μυστικότητα,
σε μια γη που είναι γεμάτη κατασκόπους.
Το σχέδιο του Μωάμεθ να μετακινήσει τα πλοία γίνεται ακόμα πιο επείγον,
καθώς φημολογείται πως χριστιανικός στόλος φτάνει από τη Βενετία
και οι στρατιώτες του έχουν αρχίσει και δυσανασχετούν.
Συγγνώμη, σουλτάνε. Ο φρουρός μού είπε ότι έρχεστε.
Κρύωσε το μαγκάλι στη σκηνή σας, Πασά;
Ο Τσανταρλή Χαλίλ είναι ευπρόσδεκτος.
Θέλετε να μιλήσετε μαζί μου;
Ναι, σουλτάνε.
Κυκλοφορούν ανησυχητικές φήμες.
Τι είδους φήμες;
Αναφέρθηκε ότι οι Ενετοί στέλνουν πλοία και άντρες.
Αυτές οι αναφορές...
από πού προέρχονται;
Οι κατάσκοποί μας στην Κωνσταντινούπολη ακούν διάφορα εδώ και μέρες.
Κατάλαβα.
Αν είναι αλήθεια
και μαθευτεί, θα καταστρέψει το ηθικό των στρατιωτών
και το σχέδιό μας για την πόλη.
Σκέφτεστε ακόμα την ανακωχή;
Σκέφτομαι διάφορες επιλογές, Πασά.
Θα σας ενημερώσω μόλις αποφασίσω.
Συγχωρήστε με, αλλά κινδυνεύουμε.
Γι' αυτό προσπαθώ.
Πρέπει να με εμπιστευθείτε, δάσκαλε.
Όπως σας εμπιστευόμουν κι εγώ πάντα.
Πηγαίνω στους άντρες μου.
Θέλω τα πλοία στον Κεράτιο κόλπο αμέσως!
Πρέπει να κινηθούμε πριν μαθευτεί.
ΚΩΝΣΤΑΝΤΙΝΟΥΠΟΛΗ - ΠΡΩΤΕΥΟΥΣΑ ΤΗΣ ΑΝΑΤΟΛΙΚΗΣ ΡΩΜΑΪΚΗΣ ΑΥΤΟΚΡΑΤΟΡΙΑΣ
Στην Κωνσταντινούπολη, η νίκη στη θάλασσα
και φήμες για 40 ενετικά πλοία που στέλνει ο πάπας
αναπτέρωσαν για λίγο το ηθικό των κατοίκων.
Όμως, πολλοί είχαν ήδη φύγει,
γνωρίζοντας πως η μάχη αργεί να τελειώσει.
Πού πηγαίνεις;
Νόμιζες ότι θα κάθομαι εδώ όλη μέρα
να σε βλέπω να κοιμάσαι σαν άγγελος;
Έλα πάλι στο κρεβάτι.
Δεν χρειάζεται να κοιμηθούμε.
Δεν πρέπει να πολεμήσεις;
Μπορώ να κάνω κάτι για να σου αλλάξω γνώμη;
Υπάρχει κάτι που μπορείς να κάνεις.
Αρκεί να το πεις.
Πάρε με μαζί σου, όταν φύγεις από την πόλη.
Μίλησες με τον πατέρα σου;
Ή με αυτόν τον κόλακα, τον Νοταρά;
Να προσέχεις με αυτόν.
Θα σου πω ό,τι είπα και σε εκείνους.
Δεν σκοπεύω να φύγω,
αν δεν τελειώσει η πολιορκία.
Πες τους ότι θα κρατήσω τον λόγο μου.
Δεν με νοιάζει τι λένε.
Πάρε με από αυτήν την πόλη.
Εννοείς να παντρευτούμε;
-Ο πατέρας σου πώς... -Δεν θέλω σύζυγο.
Μόνο να πάω στην Ιταλία.
Θα σε πληρώσω.
Σκέψου την προσφορά μου.
Στους λόφους πάνω από τον Γαλατά,
το τολμηρό σχέδιο του Μωάμεθ να σύρει πάνω από 70 πλοία δια ξηράς
και να τα ρίξει στον Κεράτιο κόλπο προχωρά.
Η τεράστια αυτή επιχείρηση βασίζεται στην απόλυτη μυστικότητα.
Ο Μωάμεθ ήταν μυστικοπαθής...
ΔΡ ΜΑΡΙΟΣ ΦΙΛΙΠΠΙΔΗΣ
και έλεγε συχνά
"Αν μια τρίχα από τη γενειάδα μου ήξερε τι πραγματικά σκέφτομαι,
θα την ξερίζωνα".
Ήταν περικυκλωμένοι από κατασκόπους.
Ό,τι ανέφερε ο Μωάμεθ στο συμβούλιο μεταφερόταν στους Ρωμαίους.
Ό,τι αποφάσιζαν οι Ρωμαίοι μεταφερόταν στον Μωάμεθ αμέσως.
Συνέβαινε πολύ αυτό.
Ο Γαλατάς, η αποικία των Γενουατών
στην άλλη πλευρά του Κεράτιου κόλπου,
είναι ακριβώς κάτω από τη διαδρομή που θα ακολουθήσουν τα πλοία.
Οι κατάσκοποι είναι παντού.
Αυτό ανησυχεί πολύ τον σουλτάνο.
Οι Γενουάτες είναι έμποροι.
Δεν ακολουθούν πιστά τη θρησκεία,
το μόνο τους σχέδιο είναι να πλουτίσουν.
Θα μείνουν εκεί, πίσω από τα τείχη,
θα μιλήσουν στον Μωάμεθ και σε όποιον χρειαστεί,
μα θα του πουν "Μην ανησυχείς, δεν θα αναμιχθούμε".
Οι Γενουάτες είχαν ένα πρόβλημα. Προμήθευαν τις δυνάμεις των Οθωμανών.
Αλλά, το βράδυ, λέγεται
ότι πήγαιναν και βοηθούσαν τον Ιουστινιάνη στην άμυνα.
Προσπαθούσαν να παίξουν με όλες τις πλευρές.
Σουλτάνε,
ο Γενουάτης κυβερνήτης του Γαλατά ήρθε να σας δει.
Άρχοντα Λομελίνι, ευχαριστώ που ήρθες.
Έχω μόνο λίγα λεπτά.
Με απασχολούν πολλά αυτόν τον καιρό.
Φυσικά, σουλτάνε.
Υπάρχει ένα θέμα που απαιτεί την εμπιστοσύνη
που έχουν μόνο οι καλοί γείτονες.
Η ταπεινή μας αποικία στον Γαλατά
ήταν πάντα φιλική προς τους Οθωμανούς.
Και προς τους Ρωμαίους.
Ίσως...
μα θέλουμε απλώς να πουλήσουμε το εμπόρευμά μας.
Ουδέτεροι φίλοι για όλους.
Και;
Σας έχουμε στηρίξει επανειλημμένα,
δίνοντας σιτηρά, αγαθά και πλοία στον στρατό σας όταν μας ζητήθηκε.
Βοηθήσαμε τον πατέρα σας
στη μάχη της Βάρνας, όταν πέρασε τα στενά.
Αν οι κατάσκοποί σας
δουν κάτι που δεν θα ήθελα να δουν
κι αν αυτό αναφερθεί στους Ρωμαίους...
θα με δυσαρεστήσει πολύ.
Να είστε σίγουρος ότι δεν θα αναφέρω τίποτα
αν βρεθώ σε τέτοια θέση.
Αλλά;
Άτομα από όλο τον κόσμο συναλλάσσονται μαζί μας
για διάφορους σκοπούς.
Οι Γενουάτες του Γαλατά διακινούν πληροφορίες επί αιώνες,
αλλά η διακριτικότητα ίσως αποδειχτεί πιο επικερδής.
Θα κάνω ό,τι μπορώ, σουλτάνε.
Σε ευχαριστώ, άρχοντα Λομελίνι.
Όπου χρειάζεται εμπνέεις σεβασμό.
Όπου χρειάζεται εμπνέεις φόβο.
Αλλά έχεις έναν στόχο.
Για να τον πετύχεις, κάνεις ό,τι χρειαστεί,
κι αυτό δείχνει ευφυΐα.
Τα κανόνια του Μωάμεθ ρίχνουν πάνω από τον Γαλατά...
στα πλοία που είναι στον Κεράτιο κόλπο.
Οι βομβαρδισμοί καλύπτουν τον θόρυβο των ανδρών,
που ανοίγουν το μονοπάτι για τα οθωμανικά πλοία...
και στέλνει ξεκάθαρο μήνυμα στον κυβερνήτη Λομελίνι.
"Μπορεί να είσαι ο επόμενος".
ΣΕΜΕΝΔΡΙΑ, ΣΕΡΒΙΑ
Εκατοντάδες χιλιόμετρα πιο δυτικά, προμηνύονται προβλήματα για τους Οθωμανούς
λόγω των παλιών αντιπάλων τους, των Ούγγρων και των Σέρβων.
Δουλεύεις ακόμη;
Πάντα, αγαπητή μου.
Για να ζεσταθείς.
Ο στρατηγός Στέφαν ήταν πάλι εδώ.
Σε επισκέπτεται συχνά.
Είναι καλό να έχουμε φιλικές σχέσεις με τους Ούγγρους.
Και με τη Ρώμη;
Η Ρώμη θα σέρνει πάντα τα πόδια της όταν πρόκειται για ορθόδοξους χριστιανούς.
Δεν είμαστε φίλοι του πάπα.
Δηλαδή;
Τι προσπαθείς να κάνεις, Μάρα;
Στέλνεις στρατό εναντίον των Τούρκων;
Δεν μπορώ να συζητήσω για αυτό το θέμα.
Δεν με εμπιστεύεσαι;
Σε εμπιστεύομαι.
Αλλά;
Κάποιοι στο συμβούλιο πιστεύουν ότι στηρίζεις τον σουλτάνο.
Κι εσύ;
Είναι παράξενοι οι καιροί, αγαπητή μου.
Είναι πολύ πιθανό, αν η πολιορκία διαρκούσε πολύ,
ο Ούγγρος βασιλιάς να κατέφθανε με ενισχύσεις.
Θα ήταν καταδικασμένοι.
Αν ο ουγγρικός στρατός σε προσεγγίσει
ενώ είσαι σε θέση πολιορκίας, τότε, ο στρατός σου ίσως αφανιστεί.
Μια επίθεση στους Οθωμανούς θα ήταν τρομερό λάθος.
Μη θεωρείς τα νιάτα αδύναμα.
Αν φτάσει έστω κι ένας ψίθυρος στα αυτιά του,
θα σου επιτεθούν οι Οθωμανοί και θα συνθλίψουν τον στρατό σου.
Εννοείς, τον στρατό μας;
Πατέρα...
σε παρακαλώ...
σε ικετεύω να ξανασκεφτείς το σχέδιό σου πριν να είναι πολύ αργά.
Πάντα ήσουν πιο ώριμη από την ηλικία σου.
Όπως η μητέρα σου.
Πολύ φοβάμαι...
ότι σε έχει τυφλώσει ο σουλτάνος.
Έχω τον Μωάμεθ σαν γιο μου.
Ο Μουράτ είναι νεκρός,
κι η εποχή που ήσουν στην Ανδριανούπολη είναι παρελθόν.
Ίσως...
πρέπει να σκεφτείς να ξαναπαντρευτείς.
Σίγουρα μπορεί να βρεθεί ένας κατάλληλος σύζυγος.
Σουλτάνε,
ο κυβερνήτης Λομελίνι ήρθε να σας δει.
Σουλτάνε Μωάμεθ,
δεν θα ήθελα να διακόψω το γεύμα σας, αλλά πρόκειται για κάτι επείγον.
Κύριε Λομελίνι...
Παρακαλώ, καθίστε μαζί μου.
Ευχαριστώ, μα δεν θα σας απασχολήσω πολύ.
Τι είναι τόσο επείγον, Άντζελο Πασά;
Ήρθα για τα πλοία μας,
συγκεκριμένα για το εμπορικό πλοίο που βούλιαξαν τα κανόνια σας.
Είμαι σίγουρος πως ήταν ατύχημα.
Ναι, βυθίστηκε πολύ γρήγορα.
Ήταν πλοίο των Γενουατών του Γαλατά.
Το φορτίο του άξιζε 100.000 δουκάτα.
Αλλά ήταν πίσω από την αλυσίδα.
Έτσι δεν είναι;
Ναι.
Αγαπητέ κυβερνήτη...
δεν γνώριζα ότι υπήρχαν ακόμη πλοία φίλων μας στο λιμάνι.
Προειδοποιηθήκατε να μετακινήσετε τα πλοία σας εκτός αλυσίδας.
Υποθέτουμε ότι όλα τα πλοία που βρίσκονται στον Κεράτιο
είναι εχθρικά,
συμπεριλαμβανομένου αυτού του πειρατή Ιουστινιάνη.
Αλλά μου λέτε ότι έχετε και δικά σας;
-Πρόκειται για παρεξήγηση. -Καλώς.
-Θα τακτοποιηθεί αμέσως. -Καλώς.
Και κάτι ακόμα.
Ναι.
Τα νέα σας κανόνια ρίχνουν πάνω από την πόλη μας ακατάπαυστα.
Οι συνεχείς βολές από πάνω μας είναι...
ενοχλητικές.
Η σύζυγος του αδερφού μου γέννησε από το άγχος της.
Υπάρχει αυξανόμενη ανησυχία
ότι μπορεί να χτυπηθεί κάποιο σπίτι ή σχολείο.
Αυτό θα ήταν τρομερό...
αλλά έχουμε μάχη.
Κυβερνήτη, είσαι σοφός επιχειρηματίας,
οπότε θα σου προτείνω κάτι.
Θα σιγάσω τα κανόνια μου, με αντάλλαγμα τη σιωπή σας.
Σας διαβεβαίωσα ότι θα εμποδίσω κάθε φήμη...
Θα σου δείξω κάτι.
Μόλις κατακτήσω την Κωνσταντινούπολη, θα είμαστε πιο κοντινοί γείτονες.
Θα χτίσω τη νέα πρωτεύουσα της αυτοκρατορίας μου εκεί.
Η Ρώμη θα μοιάζει με χωριουδάκι.
Για του εμπόρους, όπως εσείς, οι δουλειές θα ανθίσουν.
Το μόνο που ζητώ στο μεταξύ
είναι να ελέγξεις τους δικούς σου, φίλε μου.
Κατανοητό.
Ωραία.
Ευχαριστώ που μου μετέφερες τις ανησυχίες σας.
Θα ήταν τραγικό,
αν κάποιο κανόνι μας χτυπούσε κατά λάθος τον πύργο σας.
Στους λόφους πίσω από τον Γαλατά,
χιλιάδες Οθωμανοί στρατιώτες
έχουν σχεδόν ανοίξει το μονοπάτι για τα πλοία του σουλτάνου.
Ας αναλογιστούμε την προσπάθεια των ανθρώπων που συμμετείχαν.
Χρειάζονται τεράστιες ποσότητες ζωικού λίπους,
για να λιπανθούν οι κορμοί...
ΔΡ ΤΑΛΜΠΟΤ ΚΑΘΗΓΗΤΗΣ ΟΘΩΜΑΝΙΚΗΣ ΙΣΤΟΡΙΑΣ
και να κυλήσουν τα πλοία.
Το γεγονός ότι μπόρεσαν να μεταφέρουν τα πλοία
στην άλλη πλευρά της θάλασσας,
για να γλιτώσουν την παγίδα των Ρωμαίων,
οφείλεται στους οραματιστές των οθωμανικών ενόπλων δυνάμεων.
Σκέφτηκαν μια πολύ πρακτική λύση σε ένα φαινομενικά αδιέξοδο πρόβλημα.
Άνοιγαν τον δρόμο για πολλές μέρες...
και το έκαναν πίσω από τους λόφους του Πέραν,
χωρίς να φαίνονται από την Κωνσταντινούπολη ή τον Γαλατά.
Κι άρχισαν να μεταφέρουν τα πλοία στον Κεράτιο κόλπο
σε μία νύχτα.
Οι Ρωμαίοι κοίταξαν πέρα από τα τείχη
και σκέφτηκαν "Τι ακούγεται; Τι γίνεται;
Ποια διαβολική μηχανή θα δούμε;"
Μόλις έφτιαξαν και λίπαναν τον δρόμο,
κι όλα ήταν έτοιμα, έσυραν τα πλοία έξω από το νερό
με άντρες και βόδια, χρησιμοποιώντας σκοινιά.
Ανέβηκαν στην κορυφή του λόφου κι άρχισαν να κατηφορίζουν.
Βούτηξαν με ορμή στα νερά του Κεράτιου κόλπου.
22 ΑΠΡΙΛΙΟΥ 16Η ΗΜΕΡΑ ΠΟΛΙΟΡΚΙΑΣ
Τουρκικά πλοία στο λιμάνι!
Είναι αλήθεια;
-Τα καθάρματα είναι στον Κεράτιο. -Πώς είναι δυνατόν; Έσπασαν την αλυσίδα;
Την παρέκαμψαν.
Θεέ μου.
Αν βλέπεις κάτι τέτοιο από τα τείχη της Κωνσταντινούπολης,
αποκαρδιώνεσαι.
"Ό,τι κι αν κάνουμε, είναι τόσο έξυπνοι που μας τη φέρνουν".
Ζάγανος Πασά, μετακινήστε τα κανόνια στο λιμάνι.
Να βλέπουν προς την πόλη και να είναι σε ετοιμότητα.
Στο μεταξύ, ας χαιρετήσουμε τον αυτοκράτορα.
Να βάλουν όλα τα κανόνια.
Μάλιστα.
Μόνο αυτό το φαγητό έχω!
Στάσου!
Βρίσκονταν εκεί και ξαφνικά είναι εδώ.
Σου επιτίθενται και αποβιβάζουν στρατό.
Πρέπει να ήταν πολύ τρομακτικό.
Δεν είναι μόνο στρατηγικά πολύ χρήσιμο,
αλλά είναι από τις περιπτώσεις που όλοι λένε
"Ο Μωάμεθ ξέρει τι κάνει. Είναι ευφυέστατο".
Τονώνει το ηθικό.
Όλοι είχαν αποθαρρυνθεί και ξαφνικά κάτι απίστευτο συμβαίνει.
Η είδηση εξαπλώνεται σαν αστραπή κι όλοι...
"Είναι ιδιοφυΐα. Ας τον ακολουθήσουμε.
Ο ελιγμός του Μωάμεθ αλλάζει τα δεδομένα της πολιορκίας.
Οι Ρωμαίοι πιάνονται απροετοίμαστοι κι είναι τρωτοί.
Να στείλουμε στρατιώτες στα τείχη του λιμανιού.
Αμέσως.
Κάν' το.
Είναι βαρύτατο χτύπημα, επειδή οι Ρωμαίοι ήταν αποδυναμωμένοι.
Είχαν το πολύ 7.000 άτομα για 23 χιλιόμετρα τειχών,
και τώρα, ξαφνικά,
υπάρχουν τουρκικά πλοία στο λιμάνι.
Ακόμα έξι χιλιόμετρα τειχών που πρέπει να προστατεύσουν.
Αυτό τους καταπονεί ακόμα πιο πολύ.
Το χειρότερο είναι ότι ακόμα κι αν φτάσουν ενισχύσεις,
πού θα καταπλεύσουν;
Τραυματίστηκες;
Όχι, αλλά έχουν τραυματιστεί πολλοί.
Άρχοντα, πρέπει να κάνετε κάτι. Θα μεταφέρω μήνυμα στον φίλο σας...
-Είναι αργά, Άννα. -Η πόλη πέφτει.
-Ο Οθωμανός φίλος σας... -Μην τον αναφέρεις.
Η κατάσταση ξέφυγε.
Αν κάνουμε κάτι τώρα, θα θεωρηθεί προδοσία.
Άρχοντά μου...
Δεν είναι στο χέρι μου πια.
Καθάρισε το πρόσωπό σου, κάνε το καθήκον σου και προσευχήσου.
Πώς δεν μάθαμε τίποτα από τον Γαλατά;
Είναι ξεκάθαρη προδοσία.
Αν το γνώριζαν, θα μας το είχαν πει.
Αν το γνώριζαν;
Δεν αντιλήφθηκαν
ότι οι Οθωμανοί πέρασαν πίσω από την πόλη τους;
-Γιατί δεν επιτέθηκαν από το λιμάνι; -Μας έκλεισαν κι από τις δύο πλευρές.
Αν ήμουν στη θέση τους,
θα περίμενα,
θα μας έπνιγα σιγά σιγά...
και θα μας αποτελείωνα μια κι έξω.
Βλέπω ότι έχεις σκεφτεί καλά πώς να μας ξεκάνεις.
Δεν μπορούμε να τους αφήσουμε στο λιμάνι.
Περιμένουν να κρυφτούμε φοβισμένοι πίσω από τα τείχη.
Γι' αυτό πρέπει να επιτεθούμε τώρα, πριν λάβουν θέσεις.
Αν τα πλοία μας τους επιτεθούν;
Ας το εκμεταλλευτούμε.
Τα πλοία είναι στο λιμάνι, αλλά έχουν στριμωχτεί.
Έχεις δει τη ναυτική υπεροχή μας έναντί τους.
Με μια καλοσχεδιασμένη ενέδρα, θα βυθίσουμε όλα τους τα πλοία.
Συμφωνώ με τον Ιουστινιάνη, αυτοκράτορα.
Αν περιμένουμε, κάνουμε αυτό που θέλουν.
Αν τους αιφνιδιάσουμε...
λήγει η ναυτική απειλή.
Πολύ καλά.
Αποφασίστηκε.
Ετοιμαστείτε για επίθεση αμέσως.
Κάψτε τους Τούρκους στα πλοία.
Όχι, σας παρακαλώ, μη με αφήνετε!
Αφήστε με να φύγω!
Με πονάτε!
Αφήστε με!
Φέρτε τη σ' εμένα.
Περπατάω και μόνη μου!
Αφήστε με, πονάω...
Τι γυρεύεις εδώ;
Ναι...
ο διάβολος μιλάει Ελληνικά.
Είσαι ασφαλής εδώ.
Δεν χρειάζεται να ανησυχείς για τίποτα.
Εκτός κι αν είσαι κατάσκοπος.
Ο Μωάμεθ είναι ένας τρομερά περίπλοκος χαρακτήρας.
ΡΟΤΖΕΡ ΚΡΑΟΥΛΙ ΣΥΓΓΡΑΦΕΑΣ, 1453
Μιλούσε πολλές γλώσσες τουρκικά, αραβικά, περσικά,
ελληνικά και μια σλαβική διάλεκτο.
Συναρπάζει, επειδή είναι πολεμιστής,
αλλά είναι και γενναιόδωρος με τους ξένους.
Τι δουλειά έχεις εδώ;
Έχω ένα μήνυμα για κάποιον.
Προειδοποίηση.
-Για ποιον; -Φίλο του αφέντη μου.
Δεν ξέρω το όνομά του.
Ποιος είναι ο αφέντης σου;
Ξέρεις πώς τιμωρείται η κατασκοπία;
-Με θάνατο. -Ναι.
Θα είναι ένας αργός και επώδυνος θάνατος.
Δεν θα μου ήταν ευχάριστο να τον ζητήσω.
Ο Θεός θα με περιμένει.
Πώς σε λένε;
Άννα.
Τι κάνεις έξω από την πόλη, Άννα; Είναι επικίνδυνα.
Και στην πόλη επικίνδυνα είναι.
Σε άκουσα να μιλάς τουρκικά πριν.
Οι γονείς μου ήταν Τούρκοι.
Πήγαν στην Κωνσταντινούπολη για μια καλύτερη ζωή.
Δεν θα ήθελαν να τρέχεις μέσα στα δάση τη νύχτα.
Πέθαναν όταν ήμουν μικρή.
Από την πανώλη.
Βλέπω ότι είσαι χριστιανή.
Μεγάλωσα σε ορφανοτροφείο.
Με μεγάλωσαν μοναχές.
Λοιπόν...
εδώ είμαστε...
δύο ορφανά,
σε έναν πόλεμο που δεν φαίνεται να λήγει.
Εσείς είστε ο σουλτάνος κι εγώ μια σκλάβα.
Για τον Αλλάχ, είμαστε όλοι ίδιοι.
Η Βίβλος σου λέει
"Πλούσιοι και φτωχοί έχουν ένα κοινό.
Ο Κύριος είναι ο δημιουργός όλων".
Γνωρίζετε τη Βίβλο;
Ναι, την έχω μελετήσει.
Ο Μωάμεθ ήταν πολύ ισχυρός σουλτάνος.
Τον ενδιέφερε...
ΔΡ ΚΑΡΕΝ ΜΠΑΡΚΕΪ ΠΑΝΕΠΙΣΤΗΜΙΟ ΜΠΕΡΚΛΕΪ
να φτιάξει κάτι μεγαλύτερο
από μια οθωμανική και τουρκική αυτοκρατορία.
Κάτι που θα ήταν πολυθρησκευτικό,
πολυεθνοτικό και εκτεταμένο.
Μπορείτε να δείξετε έλεος πριν πεθάνουν χιλιάδες ακόμη.
Προσέφερα στον αυτοκράτορά σου ασφάλεια για όσους είναι εντός των τειχών.
Αρνήθηκε. Η ματαιοδοξία τον τυφλώνει.
Η πολιορκία γίνεται για τον λαό σας;
Όχι για τη δόξα σας;
Ήρθε η στιγμή να μου πεις για την προειδοποίησή σου.
-Θέλω να εμποδίσω την αιματοχυσία. -Ξεκίνα μ' εσένα. Θα σου χαρίσω τη ζωή.
Τα πλοία σας στο λιμάνι τάραξαν τον αυτοκράτορα.
-Θα προκληθεί κλιμάκωση. -Δεν χρειάζεται.
Το ναυτικό σας κινδυνεύει.
Οι Ιταλοί μισθοφόροι πηγαίνουν στα θαλάσσια τείχη.
Το σχέδιό τους θα αποβεί μοιραίο.
Πότε;
Δεν ξέρω πότε, μα σύντομα.
Γιατί να πιστέψω μια Ρωμαία κατάσκοπο;
Ήλπιζα ότι μετά από αυτά τα νέα θα κάνατε πίσω, σουλτάνε.
Σώστε τους εαυτούς σας, σώστε μας όλους.
Να το βάλω στα πόδια μετά από όλα αυτά;
Αν ο αυτοκράτορας σας χτυπήσει, θα ανταποδώσετε.
Αυτό θα συνεχιστεί μέχρι να μη μείνει ψυχή.
Ούτε μουσουλμάνοι, ούτε χριστιανοί, ούτε Ρωμαίοι, ούτε Οθωμανοί.
-Μόνο θάνατος! -Δεν θέλω άλλον θάνατο!
Έχετε στρατοπεδεύσει έξω από την πόλη με στρατό χιλιάδων!
Η εποχή των Ρωμαίων τελειώνει.
Το πόσο βίαια θα συμβεί εξαρτάται από τον αυτοκράτορά σου.
Φέρτε μου τον Ζάγανος Πασά.
Θα διασταυρώσω όσα λες. Αν μου λες ψέματα...
Αν πρέπει να με εκτελέσετε για τα εγκλήματά μου, ας είναι.
Αλλά αν πάρετε την πόλη,
σας εκλιπαρώ...
να μην είστε σκληρός.
Να είστε ο ηγέτης που λέτε πως θα είστε.
Στην Κωνσταντινούπολη,
του σχεδίου αιφνιδιασμού των Οθωμανών
ηγείται ο Ενετός αξιωματικός του ναυτικού Τζιάκομο Κόκο.
Υπάρχει πρόβλημα μεταξύ Γενουατών και Ενετών.
Ετοίμασαν ένα σχέδιο
και ο Ενετός Κόκο τέθηκε επικεφαλής,
για να κάψει τα τουρκικά πλοία που ήταν στο λιμάνι.
Ήταν ιδέα των Ενετών που ενέκρινε ο αυτοκράτορας.
Όταν οι Γενουάτες το έμαθαν ήθελαν να συμμετάσχουν.
Η επιχείρηση αναβλήθηκε για κάποιες μέρες, ώστε να συμμετάσχουν και οι Γενουάτες.
Δεν γίνεται να καθυστερούμε άλλο. Δεν το κατανοώ.
Μια τέτοια επίθεση πρέπει να σχεδιαστεί διεξοδικά.
Δεν θα δράσουμε βιαστικά.
Μία λάθος κίνηση
θα σημάνει το τέλος όλων μας.
Δεν θέλουμε τις συμβουλές σου.
Είσαι εδώ για τυπικούς λόγους.
Παρότι θεωρώ ότι δεν χρειαζόταν.
Πώς θα φτάσετε από το λιμάνι μου στα πλοία των Οθωμανών;
Αν η φρουρά μου δει κάποιο πλοίο να κινείται στο λιμάνι,
αναγκαστικά θα σημάνει συναγερμό.
Και τώρα,
σας παρακαλώ...
ας ξαναδούμε το σχέδιο. Εντάξει;
Αν υπάρχει κάτι που πρέπει να ξέρω, πες το μου αμέσως.
Τι να πρέπει να ξέρετε, άρχοντα;
Ορκίζομαι στη νεκρή μητέρα μου, αν μας προδώσεις,
θα σε σκίσω στα δύο και θα σε κρεμάσω στον πύργο του Γαλατά.
Τότε, καλύτερα να είμαι πιστός. Ευχαριστώ.
28 ΑΠΡΙΛΙΟΥ 23Η ΗΜΕΡΑ ΠΟΛΙΟΡΚΙΑΣ
Μετά από καθυστερήσεις
η μυστική αποστολή κατά του οθωμανικού στόλου
ξεκινά το βράδυ της 28ης Απριλίου.
Οι σαμποτέρ σχεδιάζουν να χρησιμοποιήσουν υγρό πυρ,
για να κάψουν και να βυθίσουν τα 76 οθωμανικά πλοία.
Το υγρό πυρ είναι ένα μείγμα εύφλεκτων υλικών και ρητίνης πεύκου.
Αν σε πετύχαινε,
καιγόσουν ζωντανός, δεν γλίτωνες με τίποτα.
Η ναπάλμ του Μεσαίωνα.
Είσαι ένας πεισματάρης Γενουάτης, Ιουστινιάνη,
μα είσαι μαχητής.
Θα ανταπέδιδα τη φιλοφρόνηση, Κόκο,
αλλά, δυστυχώς, δεν είσαι Γενουάτης.
Θεού θέλοντος, θα λήξει απόψε.
Όμως, αν δεν επιστρέψω...
θα φροντίσεις αυτό να φτάσει στη γυναίκα μου;
Ο Θεός μαζί σου, αδερφέ.
Ο Κόκο και οι άντρες του ξεκινούν για τον Κεράτιο κόλπο.
Αν καταστρέψουν τον οθωμανικό στόλο,
ίσως αλλάξει η πορεία της μάχης της Κωνσταντινούπολης.
Ετοιμάστε το υγρό πυρ.
Σταματήστε!
Καλυφθείτε!
Όχι!
Μας πρόδωσαν.
Η αφοσίωσή σου θα μείνει στην ιστορία, φίλε μου.
Υποτιτλισμός: Έφη Μούκα